# data[].attributes.headline
Ημέρα 5: Quizlet, γιατί η μάθηση προϋποθέτει "πισωγυρίσματα"...

# data[].attributes.subject
Ημέρα 5: Quizlet, γιατί η μάθηση προϋποθέτει "πισωγυρίσματα"...

# data[].attributes.body
Το Quizlet (https://quizlet.com/) είναι μια οnline εφαρμογή που επιτρέπει την απόκτηση γνώσης μέσα από τη μελέτη flashcards, στη μπροστινή πλευρά των οποίων υπάρχει ο όρος, ενώ στην πίσω πλευρά υπάρχει ο ορισμός. Τα ζευγάρια όρος-ορισμός προσφέρονται έτοιμα από την εφαρμογή.

Αφού οι μαθητές μελετήσουν τις flashcards, απαντούν στο quiz είτε ατομικά (match, gravity) είτε ομαδικά (live), παρακολουθώντας ο καθένας την οθόνη του άλλου εντός ομάδας.

# data[].attributes.headline
Ημέρα 5: Quizizz, η απόδειξη ότι η τηλεμεταφορά υπάρχει!

# data[].attributes.subject
Ημέρα 5: Quizizz, η απόδειξη ότι η τηλεμεταφορά υπάρχει!

# data[].attributes.body
Όπως δηλώνει το όνομα της online εφαρμογής, το Quizizz (https://quizizz.com/) επιτρέπει στον εκπαιδευτικό να σχεδιάσει εύκολα το δικό του quizz ή να επιλέξει ανάμεσα από χιλιάδες άλλα quiz συναδέλφων πάνω στο ίδιο γνωστικό αντικείμενο. Πρόκειται για game-based learning περισσότερο μαθητοκεντρικού χαρακτήρα (σε σχέση με το Kahoot).

Μοναδικό χαρακτηριστικό της εφαρμογής είναι η δυνατότητα προσθήκης κατά το σχεδιασμό του δικού του quiz έτοιμων ερωτημάτων από διάφορα άλλα παρόμοια quiz (teleport).

Το quiz προσφέρεται στους μαθητές είτε ως live game είτε ως homework με deadline.

# data[].attributes.headline
Ημέρα 5: Adobe Spark, o "επαγγελματίας" της παρουσίασης

# data[].attributes.subject
Ημέρα 5: Adobe Spark, o "επαγγελματίας" της παρουσίασης

# data[].attributes.body
Το Adobe Spark  (https://spark.adobe.com) αποτελεί εξαιρετικά χρήσιμο εργαλείο για τη σχεδίαση πολυμεσικών βιντεοπαρουσιάσεων.

Σε κάθε διαφάνεια επιλέγεται το χρονικό διάστημα προβολής της, ενώ μπορούν να προστεθούν ένα από τα εξής στοιχεία: βίντεο, κείμενο, φωτογραφία, εικονίδιο.

Επιπλέον, ο εκπαιδευτικός μπορεί να προσθέσει φωνητικές οδηγίες με ή χωρίς μουσικό φόντο της επιλογής του.

Στα θετικά της εφαρμογής ανήκει η δυνατότητα προσθήκης φωτογραφιών που δεν υπόκεινται σε πνευματικά δικαιώματα.

# data[].attributes.headline
Ημέρα 4: SOPHIA, όνομα και πράγμα...

# data[].attributes.subject
Ημέρα 4: SOPHIA, όνομα και πράγμα...

# data[].attributes.body
Η εκπαιδευτική πλατφόρμα SOPHIA (https://www.sophia.org) παρέχει στον εκπαιδευτικό δωρεάν εργαλεία και πηγές, ώστε να είναι σε θέση να δημιουργήσει και να διαμοιράσει μαθήματα (tutorials), να δημιουργήσει χωριστές ομάδες μαθητών στην τάξη για συζήτηση κάποιου τρέχοντος θέματος και να καταγράψει την πρόοδο των μαθητών.

Η δημιουργία του tutorial γίνεται μέσα από μία απλή διαδικασία 4 βημάτων:

1. Ολοκληρωμένη περιγραφή του γνωστικού αντικειμένου

2. Προσθήκη κατάλληλου εκπαιδευτικού υλικού (παρουσίαση, βίντεο, αρχείο επεξεργασίας κειμένου, φωτογραφία, link)

3. Προσθήκη quiz 4 ερωτήσεων πολλαπλής επιλογής

4. Δημοσιοποίηση του tutorial (π.χ. σε τάξη του Edmodo)

Στα αρνητικά της πλατφόρμας SOPHIA συγκαταλέγεται ότι το quiz περιλαμβάνει μόνο 3 από τις 4 ερωτήσεις και μόνο πολλαπλής επιλογής. Συνεπώς, η συγκεκριμένη πλατφόρμα δεν μπορεί να χρησιμοποιηθεί για εμβάθυνση σε ένα γνωστικό αντικείμενο, αλλά μόνο για μια εισαγωγική προσέγγιση που διεγείρει το ενδιαφέρον των μαθητών.

# data[].attributes.headline
Ημέρα 4: Screencast-O-Matic, το εργαλείο που σε κάνει διάσημο

# data[].attributes.subject
Ημέρα 4: Screencast-O-Matic, το εργαλείο που σε κάνει διάσημο

# data[].attributes.body
Το Screencast-O-Matic (https://screencast-o-matic.com) είναι ένα λογισμικό καταγραφής οθόνης (screencasting) και επεξεργασίας βίντεο που μπορεί να κατεβάσει ο εκπαιδευτικός απευθείας από τον περιηγητή του.

Το λογισμικό αυτό χρησιμοποιείται ευρέως για τη δημιουργία εκπαιδευτικών βίντεο για Ανεστραμμένη Τάξη. Συγκεκριμένα, μπορεί να αξιοποιηθεί σε δραστηριότητες, όπως τη δημιουργία ενός βιντεομαθήματος (video tutorial) και τη μετατροπή μιας παρουσίασης σε βίντεο με αφήγηση.

# data[].attributes.headline
Ημέρα 4: TED-Ed, o "θησαυρός" της γνώσης

# data[].attributes.subject
Ημέρα 4: TED-Ed, o "θησαυρός" της γνώσης

# data[].attributes.body
Το TED-Ed (ed.ted.com/) είναι μια εκπαιδευτική πλατφόρμα - "θησαυρός" από όμορφα εικονογραφημένα βίντεο με πλούσιο περιεχόμενο, που μπορεί να αξιοποιηθεί από τον εκπαιδευτικό που θέλει να δοκιμάσει το μοντέλο της Ανεστραμμένης Τάξης.

Οι εκπαιδευτικοί μπορούν εύκολα να σχεδιάσουν το δικό τους διαδικτυακό μάθημα (http://bit.ly/14cw3QZ) πάνω σε ένα οποιοδήποτε βίντεο του δημοφιλούς καναλιού YouTube μέσα από την εκπαιδευτική πλατφόρμα TED-Ed.

Η διαδικασία που ακολουθεί, εφόσον επιλέξει το κατάλληλο βίντεο περιλαμβάνει τα εξής βήματα:

1. Let's begin: ο εκπαιδευτικός εισαγάγει σύντομα το μάθημα

2. Think: ο εκπαιδευτικός αξιολογεί τελικά την παρακολούθηση του βίντεο από τους μαθητές του μέσα από ερωτήσεις πολλαπλής επιλογής και/ή ανοικτού τύπου

3. Dig Deeper: ο εκπαιδευτικός παραθέτει πρόσθετες πηγές μελέτης

4. And finally: o εκπαιδευτικός παραθέτει κάποιες καταληκτικές σκέψεις.

Από τα χαρακτηριστικά που ξεχωρίζουν στην πλατφόρμα TED-Ed είναι η δυνατότητα για κατευθυνόμενη συζήτηση από τον εκπαιδευτικό (guided discussion) καθώς και η δυνατότητα ανοιχτής συζήτησης (open discussion), στην οποία κάθε συμμετέχων μπορεί να δημιουργήσει ξεχωριστό forum για το ίδιο θέμα.

# data[].attributes.headline
Ημέρα 3: EdPuzzle, ο "γητευτής" της μάθησης

# data[].attributes.subject
Ημέρα 3: EdPuzzle, ο "γητευτής" της μάθησης

# data[].attributes.body
Το EdPuzzle είναι μια δωρεάν υπηρεσία που δίνει στον εκπαιδευτικό τη δυνατότητα να δημιουργήσει μαθήματα που βασίζονται στην αξιοποίηση των βίντεο στη μαθησιακή διαδικασία (video-based lessons).

O εκπαιδευτικός μπορεί να χρησιμοποιήσει βίντεο από:
δημοφιλή κανάλια (Edpuzzle, YouTube, Khan Academy, National Geographic, TED Talks, Veritasium, Numberphile, Crash Course) ή από την προσωπική του συλλογή.

Αφού επιλέξει το κατάλληλο για το γνωστικό του αντικείμενο βίντεο, ο εκπαιδευτικός μπορεί να το επεξεργαστεί με ποικίλους τρόπους, όπως:

περικοπή (crop),

προσθήκη φωνητικών σχολίων (voicever),

προσθήκη εισαγωγικών φωνητικών σχολίων (audio notes),

προσθήκη quiz (π.χ. σύντομης ανάπτυξης, πολλαπλής επιλογής) ή σχολίων σε επιλεγμένα χρονικά σημεία του βίντεο.

Βασικό πλεονέκτημα της εκπαιδευτικής πλατφόρμας είναι ότι ο μαθητής μπορεί να επαναλάβει την αναπαραγωγή του βίντεο on-demand όσες φορές επιθυμεί προτού υποβάλλει την απάντησή του, ενώ ταυτόχρονα δεν μπορεί να παρακάμψει κανένα σημείο του βίντεο χωρίς προηγουμένως να το έχει δει.

# data[].attributes.body
"To live is the rarest thing in the world. Most people exist, that is all."

# data[].attributes.body
"Longest way round is the shortest way home" - Ulysses

# data[].attributes.headline
Ημέρα 2: Τα άπαντα του Edmodo

# data[].attributes.subject
Ημέρα 2: Τα άπαντα του Edmodo

# data[].attributes.body
Σήμερα εστιάσαμε στις βασικές λειτουργίες ενός από τα καλύτερα και πιο φιλικά στο μαθητή Συστήματα Διαχείρισης Μάθησης (Learning Management Systems, LMS), του Edmodo. Οι μαθητές εύκολα μπορούν να εξοικειωθούν με το συγκεκριμένο περιβάλλον μάθησης, μιας και "θυμίζει" σε μεγάλο βαθμό το Facebook. Όπως ανέφερε χαρακτηριστικά ο εκπαιδευτής:

"Το Edmodo είναι ουσιαστικά η εκπαιδευτική εκδοχή του Facebook."

Ο εκπαιδευτικός μπορεί να χρησιμοποιήσει το Edmodo στη μαθησιακή διαδικασία για:

να προάγει τη συζήτηση ενός οποιουδήποτε θέματος από την ολομέλεια της τάξης,

να ενθαρρύνει τη συνεργασία των μαθητών σε ομαδικά projects,

να προσφέρει στους μαθητές άμεση πρόσβαση σε πηγές και εργασίες,

να παράσχει στους μαθητές άμεση ανατροφοδότηση σε ένα quiz, ένα test ή μια εργασία που τους ανατέθηκε,

να διερευνήσει τις απόψεις των μαθητών σε τρέχοντα θέματα,

να επικοινωνήσει με μαθητές που είναι φυσικά απόντες από την τάξη,

να εμπλέξει ενεργά στη μαθησιακή διαδικασία αδιάφορους ή ντροπαλούς μαθητές,

να περιορίσει την κατανάλωση χαρτιού που θα εκτύπωνε και θα φωτοτυπούσε για εργασίες,

να εισαγάγει κατάλληλα τους μαθητές στα περιβάλλοντα μικτής μάθησης (blended learning) που σίγουρα θα βιώσουν κάποια στιγμή στη μεταλυκειακή τους εκπαίδευση,

να αναζητήσει δοκιμασμένο εκπαιδευτικό υλικό από άλλους συναδέλφους του,

να ανταλλάξει καλές διδακτικές πρακτικές με μια παγκόσμια κοινότητα εκπαιδευτικών,

να δημιουργήσει  πρόσθετους διαύλους επικοινωνίας με τους γονείς.

# data[].attributes.body
Η παρουσίαση του αγαπημένου μου σχολείου, του ρόλου μου σε αυτό και ορισμένων ενδιαφερόντων μου. Hope you'll enjoy!

# data[].attributes.headline
Ημέρα 1: Καλωσόρισμα

# data[].attributes.subject
Ημέρα 1: Καλωσόρισμα

# data[].attributes.body
Θερμό καλωσόρισμα από τον εκπαιδευτή Bülent Dönmez.

7 εκπαιδευόμενοι (4 από Ελλάδα, 2 από Γερμανία και 1 από Βουλγαρία).

Παρουσίαση διάρκειας 15 περίπου λεπτών από κάθε εκπαιδευόμενο με θέμα το σχολείο του, το ρόλο του σε αυτό και ορισμένα προσωπικά του στοιχεία, όπως π.χ. δεξιότητες, ενδιαφέροντα, κ.λπ.

Ο εκπαιδευτής διερεύνησε το επίπεδο εξοικείωσης των εκπαιδευτικών με τις Τεχνολογίες Πληροφοριών και Επικοινωνίας (ΤΠΕ).

Συζήτηση με θέμα:

Γιατί τα παιδιά αγαπούν το να βλέπουν βίντεο;

Σύντομη εισαγωγή στην διδακτική στρατηγική της Ανεστραμμένης Τάξης (Flipped Classroom, FC) και στο ρόλο της στη μαθησιακή διαδικασία.

Σύντομη ανασκόπηση των τεχνολογικών εργαλείων που θα αξιοποιηθούν στο πλαίσιο της FC.